open-index/open-wikipedia-markdown huggingface dataset:
Krétheus

**Krétheus** (iné názvy: **Kréteus, Kretheus, Kreteus**;  - Krétheus, lat. Cretheus) bol v gréckej mytológii syn Aiola, vnuk praotca Grékov Helléna. Bol zakladateľom a prvým kráľom v Iólku.

Zdá sa, že Krétheus našiel svoje miesto v gréckych mýtoch práve kvôli významným predkom, veď jeho otec Aiolos bol zakladateľom významného gréckeho kmeňa Aiolov; aj všetci jeho bratia, ktorými boli Sizyfos, Salmóneus, Athamas, Déión, Periéres a Magnes, boli zakladatelia a vládcovia významných gréckych miest tej doby.

Praotec Grékov Hellén mal vedľa Aiola ešte dvoch synov. Dóros bol zakladateľom gréckeho kmeňa Dórov a Xuthovi synovia Achaios a Ión založili kmene Achájcov a Iónov.

Ďalším dôvodom, prečo je Krétheus známy, sú tiež jeho potomkovia. Keď sa neskôr oženil s Tyro, dcérou svojho brata Salmónea, porodila mu Aisóna, budúceho otca slávneho moreplavca Iásona, ktorý viedol preslávenú výpravu za zlatým rúnom do ďalekej Kolchidy. Jeho manželka Tyro so sebou priviedla aj svoje dvojičky Pelia a Nélea, ktorých otcom bol boh morí Poseidón.

Po smrti Kréthea uchopil moc v Iólku Pelias, odsunul právoplatného nástupcu trónu Aisóna a vyhnal svoje dvojča Nélea do Messénie do západnej časti Peloponézu, kde Néleus založil mesto Pylos. Keď dospel Iáson a hlásil sa o svoje práva na trón v Iólku, Pelias si stanovil podmienku, že mu vyhovie len ak privezie rúno zlatého barana. Iáson podmienku prijal a zorganizoval slávnu výpravu Argonautov. Z dlhej cesty priviezol nielen rúno, ale aj manželku Médeiu, mocnú čarodejnicu, ktorá úskokom usmrtila Pelia, dokonca za pomoci jeho vlastných dcér. 

## Literatúra
* 
* Gerhard Löwe, Heindrich Alexander Stoll, *ABC Antiky*
* Publius Ovidius Naso, *[[Proměny]]*
* Rudolf Mertlík, *Starověké báje a pověsti*
* Vojtech Zamarovský, *Bohové a hrdinové antických bájí*
* Gerhard Löwe, Heindrich Alexander Stoll, *ABC Antiky*

## Zdroj
* 

Kategória:Postavy gréckej mytológie
Ernest Bokroš

**Ernest Bokroš** (* 25. august 1959, Karviná) je bývalý slovenský hokejový obranca, v súčasnosti tréner. Má synov Lukáša a Tomáša, ktorí sú tiež hokejisti.

## Hráčska kariéra
S vrcholovým hokejom začal v sezóne 1979/1980 v klube Dukla Trenčín, kde pôsobil až do sezóny 1989/1990. V sezóne 1990/1991 hral za ESV Kaufbeuren, s ktorým postúpil do nemeckej najvyššej súťaže DEL. V ďalšej sezóne sa vrátil do Trenčína, s ktorým získal majstrovský titul ako kapitán tímu. Sezónu 1992/1993 ešte odohral vo fínskom Jokipojat Joensuu a po sezóne ukončil aktívnu hráčsku kariéru. V najvyššej česko-slovenskej súťaži odohral 11 sezón, kde v 428 zápasoch dal 57 gólov. V drese Česko-Slovenska odohral od 6. septembra 1983 do  17. novembra 1985 20 zápasov, v ktorých strelil 2 góly.

### Klubová štatistika

## Trénerská kariéra

Po skončení aktívnej hráčskej kariéry začal trénersky pracovať s dorastencami Dukly. V sezóne 1995/1996 sa stal asistentom Rudolfa Potscha pri A-tíme Dukly. Sezónu 1996/1997 začal ako tréner Zvolena a skončil ako tréner Slovana. Na jeho lavičke vydržal až do 4. novembra 1999 keď ho po zápase so Skalicou odvolali. 6. februára 2000 prevzal tím Zvolena. Od sezóny 1999/2000 bol zároveň asistentom reprezentačného trénera. Vo Zvolene skončil po sezóne 2002/2003 a v nasledujúcej sa stal trénerom HC Zlín. Ten trénoval až do sezóny 2007/2008 počas ktorej odišiel . Hneď však nastúpil na lavičku Vítkovíc . Sezónu 2008/2009 začal, ale nedokončil ako tréner HC České Budějovice . Nasledujúce dve sezóny pôsobil na lavičke Zvolena, ale v priebehu druhej ho z postu odvolali . Po výmene vedenia slovenského hokeja sa stal novým trénerom reprezentačnej osemnástky a v priebehu sezóny aj reprezentačnej dvadsiatky s ktorou absolvoval Majstrovstvá sveta v Kanade. Na prelome rokov 2014/2015 (MSJ 2015 Kanada) ako tréner Slovenskej hokejovej reprezentácie do 20 rokov (U20) získal bronzovú medailu. Ako tréner získal majstrovské tituly so Slovanom, Zvolenom a Zlínom.

## Referencie

## Externé odkazy
* 
* 
* eliteprospects štatistiky

Kategória:Hráči Dukly Trenčín
Kategória:Slovenskí hokejisti
Kategória:Slovenskí hokejoví tréneri
Kategória:Hráči ESV Kaufbeuren
Kategória:Slovenskí hokejoví obrancovia
Kategória:Česko-slovenskí hokejisti
Kategória:Majstri sveta v ľadovom hokeji
Kategória:Českí hokejoví tréneri
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2016
Kategória:Osobnosti z Karvinej
Murtal

**Murtal** je okres v Rakúsku v spolkovej krajine Štajersko. Má rozlohu  a k 1. januáru 2011 tu žilo 74&nbsp;078 obyvateľov. Sídlom okresu je mesto Judenburg. Okres vznikol 1. januára 2012 spojením okresov Knittelfeld a Judenburg.

## Iné projekty

## Externé odkazy
* www.bh-murtal.steiermark.at

Kategória:Okresy v Rakúsku
Canon EOS 600D

**Canon EOS 600D** je 18,0 megapixelová digitálna zrkadlovka, predstavená spoločnosťou Canon dňa 7. februára 2011. V Japonsku je známa ako **EOS Kiss X5** a v Kanade a USA ako **EOS Rebel T3i**. Model 600D nahradil 550D, hoci 550D ostal vo výrobe do decembra 2011.

## Zoznam funkcií
* Obrazový senzor so 18,0 efektívnymi megapixelmi APS-C CMOS
* Full HD 1080p nahrávanie videa pri 24/25/30 snímkoch za sekundu
* HD 720p a 640 × 480 nahrávanie videa pri 50/60 snímkoch za sekundu
* 3 – 10× Digitálny Zoom pri nahrávaní videa (dostupné pri 1080p).
* DIGIC 4 grafický procesor
* 14-bitový prevodník analógového signálu do digitálneho
* LCD vyklápací displej  Vari-angle 3:2.
* Mód Live view
* Blesk Speedlite s bezdrôtovou podporou viacerých bleskov
* 9-bodový Autofokus
* sRGB a Adobe RGB farebné systémy
* ISO 100 – 6 400 rozšíriteľná na 12 800
* Sériové snímanie rýchlosťou 3,7 snímok za sekundu (34 obrázkov (JPEG), 6 obrázkov (RAW))
* Ukladanie súborov na pamäťové karty typov SD, SDHC a SDXC
* Súčasné snímanie RAW a veľké JPEG
* Podpora Eye-Fi
* Pripojenia USB 2.0 a HDMI
* Batéria LP-E8

## Referencie

## Iné projekty

## Externé odkazy
*Canon 600D na Canon USA 

## Zdroj

Kategória:Digitálne zrkadlovky Canon EOS
Kategória:Digitálne fotoaparáty so živým náhľadom
Czechoslovakia

**Czechoslovakia** môže byť:
*anglický názov a jeden z možných latinských názvov Česko-Slovenska, pozri Česko-Slovensko
*planétka, pozri 2315 Czechoslovakia
Ultra High Definition Television

náhľad|240x240bod**Špecifikácie Ultra High Definition Television:**
* **Rozlíšenie:** 7680 × 4320 pixelov (16:9) (približne 33,2 megapixelov)
* **Farebná hĺbka:** 10 bitov na kanál
* **Snímková frekvencia:** 120 FPS (Progresívne snímanie)
* **Zvuk:** 22.2
** Vzorkovací kmitočet: 48 kHz, 96 kHz
** Bitová dĺžka: 16, 20, 24
** Bez preemfázy
** Počet kanálov: 24
*** 9 – predné reproduktory
*** 10 – bočné reproduktory
*** 3 – zadné reproduktory
*** 2 – nízke frekvenčné efekty

right|thumb|250px|Formát UHDTV v porovnaní s formátmi HD a SD
right|thumb|250px|Prototyp kamery UHDTV spoločnosti Fuji
**Ultra High Definition Television** (iné názvy: **UHDTV**, **Ultra HDTV** či **4320p**) je formát záznamu digital video v súčasnosti v návrhu NHK Science & Technology Research Laboratories. Má 16-krát väčší počet pixelov ako HDTV. IMAX má približne rovnaké rozlíšenie ako UHDTV.

WQHD (2560×1440) a QFHD (3840×2160) predstavujú stredné rozlíšenia medzi HDTV a UHDTV.

NHK nazýva tento formát **Super Hi-Vision (SHV)**.

## Experimentálna technológia

Keďže je tento formát zatiaľ iba pokusom, televízna spoločnosť NHK pre svoje testy postavila vlastný prototyp. Systém bol predstavený v septembri 2003, keď bolo použité pole 16 HDTV videokamier na zachytenie 30-minútového testovacieho videa.

Samotná kamera bola skonštruovaná so štyrmi 64 mm prvkami CCD, každý s rozlíšením 3840 × 2048. Použitím dvoch CCD pre zelenú a jedného pre modrú a jedného pre červenú, bolo potrebné použiť metódu kompenzácie priestorových pixelov pre vytvorenie 7680 × 4320.

Systém bol predvedený na veľtrhoch Expo 2005, IBC 2006 a IBC 2008 a CES 2009, a na konferenciách NAB 2006 a NAB 2007.

Dňa 31. decembra 2006 predstavila spoločnosť NHK živý prenos svojej každoročnej hudobnej show *[[Kōhaku Uta Gassen]]* cez IP z Tokia na 11,4-metrové plátno v Osake. Použitím kodeku vyvinutého v NHK bolo video komprimované z 24 GBit/s na 180 – 600 MBit/s a zvuk bol komprimovaný z 28 Mbit/s na 7–28 Mbit/s. Nekomprimované 20-minútové vysielanie by mohlo potrebovať až 4 TB záznamového média.

## Pozri aj
* 22.2 – zvukový komponent UHDTV
* High Efficiency Video Coding

## Referencie

## Iné projekty

## Externé odkazy
* Ultra HDTV 
* What is Ultra HDTV? 
* NHK Super Hi-Vision

## Zdroj

Kategória:Digitálne video
Kategória:Digitálna televízia
Veľká depresia

**Veľká depresia** (angl. Great Depression) môže byť:
*najčastejšie: svetová hospodárska kríza začiatkom 30. rokov 20. stor., pozri veľká hospodárska kríza
*svetová hospodárska kríza, ktorá sa začala v roku 2007, synonymum: Veľká recesia, pozri hospodárska kríza od roku 2007
*svetová hospodárska kríza v 70. – 90. rokoch 19. storočia, synonymum: Veľká recesia, pozri Veľká depresia (19. storočie)
*zriedkavo: akákoľvek depresia, pri ktorej počas kontrakcie medzi vrcholom a dnom reálny HDP klesne o minimálne 25 % 

## Pozri aj
*veľká recesia
*veľká hospodárska kríza
*svetová hospodárska kríza

## Referencie
Veľká recesia

**Veľká recesia** (angl. Great Recession) môže byť:
*najčastejšie: hospodárska kríza od roku 2007
*stratené desaťročie (ekonomická stagnácia/kríza v Japonsku od 90. rokov 20. storočia) 
*Ázijská kríza (1997)
*hospodárska kríza začiatkom 90. rokov 20. storočia (ekonomická kríza začiatkom 90. rokov 20. storočia)
*podľa Emmanuella Todda a iných: ekonomické ťažkosti v západných štátoch v 90. rokoch 20. storočia, ktoré sú len spomalenou verziou typickej hospodárskej krízy, pozri Veľká recesia (koniec 20. storočia)
*hospodárska kríza začiatkom 80. rokov 20. storočia (ekonomická kríza v západných štátoch začiatkom 80. rokov 20. storočia)
*hospodárska kríza v polovici 70. rokov 20. storočia (ekonomická kríza v západných štátoch okolo 1974 – 75)
*hospodárska kríza v roku 1937 
*Veľká depresia (19. storočie) 

## Pozri aj
*veľká depresia
*veľká hospodárska kríza
*svetová hospodárska kríza

## Referencie
Hra

**Hra** môže byť:
*hranie sa, samoúčelná ľudská činnosť slúžiaca na zábavu odohrávajúca sa obyčajne v imaginárnej dimenzii (), resp. konkrétny druh takejto činnosti (), pozri hra (zábava)
*v športe: 
**športová hra
**vymedzený úsek športových pretekov (zápas, game, set a podobne) 
**v kartách: jedno zahratie
*v matematike (teórii hier): pozri hra (teória hier)
*v divadle a pod.: 
**herecký prejav
**dramatický literárny útvar, pozri divadelná hra, rozhlasová hra a televízna hra
*v hudbe: nástrojová hra (=inštrumentálna hra, t. j. hranie na nástroji)
*prenesene:
**živý, meniaci sa pohyb
**zaujímavý jav
**konanie, počínanie si
* film , pozri Hra (film)

**Hry** môže byť:
*množné číslo slova hra
*súbor športových súťaží, napr. Olympijské hry
Hra (teória hier)

**Hra** je dobre definovaný matematický objekt. Pozostáva z množiny hráčov, zo stratégií dostupných daným hráčom a ku každej kombinácii stratégií sú určené výplaty hráčov. Teória hier rozdeľuje hry do mnohých kategórií podľa toho, aké konkrétne metódy sa používajú na ich riešenie a ako v tej-ktorej kategórii definujeme „riešenie“. 

Hrami z matematického hľadiska sa zaoberá teória hier. Jej výsledky sa uplatňujú aj v oblastiach, ktoré s hrami na prvý pohľad vôbec nesúvisia. Napr. Nobelová cena za ekonómiu v roku 1994 bola udelená za aplikáciu teórie hier v ekonómii&nbsp;–&nbsp;*Za základnú analýzu rovnováhy v nekooperatívnej teórii hier*.

Teória hier rozdeľuje hry:
* Z hľadiska počtu hráčov:
** hra pre jedného hráča;
** hra pre dvoch hráčov;
** hra pre 3 a viac hráčov, pričom je počet hráčov známy;
** hra s neobmedzeným počtom hráčov, pričom sa počet hráčov v priebehu hry mení.
* Z hľadiska informácií dostupných hráčom na:
** hry s úplnou informáciou - sú hry, v ktorých všetci hráči majú k dispozícii rovnaké informácie (šach, dáma, backgammon, ...);
** hry s neúplnou informáciou - sú hry, v ktorých majú hráči k dispozícii rôzne informácie (poker, bridž, ...).
* Z hľadiska vplyvu náhody:
** deterministické hry&nbsp;–&nbsp;hry v ktorých svoje ťahy má hráč plne pod kontrolou;
** nedeterministické hry&nbsp;–&nbsp;hry v ktorých ťahy alebo ich vyhodnotenie čiastočne alebo úplne závisia od náhody.
* Z hľadiska vyhodnotenia hry:
** hry s konštantným súčtom;
** hry s nekonštantným súčtom.
* Z hľadiska spolupráce hráčov:
** kooperatívne - hráči spolupracujú;
** nekooperatívne - hráči nespolupracujú;
** čiastočne kooperatívne - vytváranie koalícií, koalícia môže byť trvalá (pár v bridži) alebo vytvorená ad hoc v danej fáze hry.
* Z hľadiska následnosti ťahov:
** súčasné - hráči vykonávajú svoje ťahy paralerne a len s nejakým oneskorením získavajú informáciu o ťahoch súpera;
** sekvenčné - najprv vykoná ťah jeden hráč, druhý hráč zistí aký ťah vykonal a vykoná svoj ťah.
* Z hľadiska kontinuálnosti:
** diskrétne;
** kontinuálne.

Hra 2 hráčov s konštantným súčtom a úplnou informáciou sa nazýva antagonistická hra.

## Zdroj
* presun z článku Hra (zábava)

Kategória:Teória hier
Game

**Game** (angl. hra) môže byť:
*počítačová hra
*v tenise: hra (časť setu), v ktorej podáva loptičku ten istý hráč, pozri game (tenis)
*Game (reper)
Svetová hospodárska kríza

**Svetová hospodárska kríza** alebo **svetová ekonomická kríza** môže byť:
*veľká hospodárska kríza (30. roky 20. storočia)
*hospodárska kríza od roku 2007
*celosvetová hospodárska kríza, najmä hospodárska kríza v roku 1857, veľká hospodárska kríza (30. roky 20. storočia) a hospodárska kríza od roku 2007

## Pozri aj
*veľká recesia
*veľká depresia
*veľká hospodárska kríza
Veľká hospodárska kríza

**Veľká hospodárska kríza** alebo **veľká ekonomická kríza** môže byť:
*Veľká hospodárska kríza (30. roky 20. storočia)
*hospodárska kríza od roku 2007
*iná hospodárska kríza veľkej intenzity

## Pozri aj
*veľká depresia
*veľká recesia
*svetová hospodárska kríza
Abd al-Azíz

**Abd al-Azíz** (iné prepisy: **ʽAbd al-ʽAzíz**, **Abdalazíz**, **Abdal'azíz**, **Abdal Azíz**, **(ʽ)Abdu 'l-(ʽ)Azíz**,  **(ʽ)Abdu-l-(ʽ)Azíz**, **Abd-ul-Azíz**, **Abdulazíz**, **Abdul'azíz**, **Abdul Azíz**; podľa regionálnej výslovnosti aj: *Abd-el-Azíz*, *Abdelazíz*, *Abdel Azíz* a pod.; arab. عبد العزيز) môže byť:
* arabské meno, pozri Abd al-Azíz (meno)
* saudský vládca:
** žil 17651803, synonymum: Abd al-Azíz I., pozri Abd al-Azíz ibn Muhammad 
** žil 18751953, synonymum: Abd al-Azíz II., pozri Ibn Saúd (Saudská Arábia) 
* marocký sultán (žil 18801943), pozri Abd al-Azíz (Maroko)
* kalif Hafsovcov:
** vládol v roku 1283, synonymum: Abd al-Azíz I., pozri Abd al-Azíz I. (Hafsovci)
** vládol 13941434, synonymum: Abd al-Azíz II., pozri Abd al-Azíz II. (Hafsovci)
* Abdülaziz
* miestodržiteľ ríše Umajjovcov v Al-Andalus v rokoch 714716, pozri Abd al-Azíz (Al-Andalus)

## Zdroje
Kawasaki Ki-102

**Kawasaki Ki-102** (kódové označenie Spojencov *Randy*) bol dvojmiestny dvojmotorový strednoplošník používaný ako útočný bombardér (Ki-102b), výškový stíhač (Ki-102a) a ako nočný stíhač (Ki-102c). Japonské označenie bolo armádne útočné lietadlo typ 4.

## Vznik a vývoj
Lietadlo Ki-102 vzniklo ako nástupca lietadla Ki-45 ''Torju''. Bolo vyvinuté z lietadla Ki-96 pôvodne určeného na pozemné útoky, ktoré sa ale nedostalo do produkcie. Prvý prototyp Ki-102 vzlietol v marci 1944 a v októbri bola spustená výroba typu Ki-102b určeného na útoky na pozemné ciele. Neskôr sa vyrábala verzia Ki-102a a Ki-102c.

## Verzie
**Ki-102**
Prototyp, celkovo 3 postavené.

**Ki-102a (Typ Kō)**
Denný stíhač vyzbrojený  kanónom Ho-203 a  kanónom Ho-5 a poháňaný turbokompresorovým motorom Ha-112-II Ru. Celkovo bolo dodaných 15 kusov.

**Ki-102b (Typ Otu)**
Verzia určená k útokom na pozemné ciele. Bolo vyrobených niečo vyše 200 kusov.

**Ki-102c (Typ Hei)**
Nočný stíhač so zväčšenou zásobou paliva a väčším rozpätím. Postavené 2 kusy.

**Ki-108**
Experimentálny nočný stíhač s pretlakovou kabínou.

## Bojové nasadenie
Lietadlá Ki-102 boli použité pri obrane Okinawy na jar a leto roku 1945. Ďalšie stroje boli použité na experimentálne účely.

## Špecifikácie (Ki-102b)
### Technické údaje
* **Posádka:** 2
* **Dĺžka:** 
* **Rozpätie:** 
* **Výška:** 
* **Nosná plocha:** 
* **Hmotnosť prázdneho lietadla:** 
* **Vzletová hmotnosť:** 
* **Pohonná jednotka:** 2x hviezdicový vzduchom chladený motor Micubiši Ha-112-II s výkonom 1 118 kW (1500 k)

### Výkony
* **Maximálna rýchlosť:** /hod vo výške 
* **Cestovná rýchlosť:** nie je známa
* **Praktický dostup:** 
* **Dolet:** 

### Výzbroj
* Dve  bomby
* jeden  kanón Ho-401 inštalovaný v nose, dva  kanóny Ho-5 v spodnej časti, jeden pohyblivý dozadu strieľajúci  guľomet typ 1

## Pozri aj
### Súvisiaci vývoj
* Kawasaki Ki-96

## Zdroje
* COLLIER, Basil. *Japanese Aircraft of World War II.* London: Sidgwick&Jackson, 1979. 144 s. ISBN 0-283-98399-X

## Iné projekty

Kategória:Lietadlá druhej svetovej vojny
Kategória:Japonské stíhacie lietadlá
Kategória:Lietadlá Kawasaki
Alfa-bunka

**Alfa-bunky** alebo **α-bunky** alebo **A-bunky** sú typ buniek s vnútornou sekréciou, ktoré sa nachádzajú v pankrease, v tzv. Langerhansových ostrovčekoch. Produkujú hormón glukagón, ktorý pôsobí proti účinkom inzulínu (antagonista inzulínu).

## Zdroj
*

Kategória:Pankreas
Kategória:Histológia
Jaroslav Abelovič

Prof. Ing. **Jaroslav Abelovič** (* 4. apríl 1932, Naháč – † 18. máj 1996, Bratislava) bol slovenský geodet. Pôsobil na Stavebnej fakulte STU v Bratislave, od roku 1991 ako profesor. Venoval sa štúdiu dynamiky svahových pohybov a riešeniu problémov metrológie v geodézii. 

## Funkcie
* Slovenský zväz geodetov – predseda
* Komora geodetov a kartografov – predseda predstavenstva a spoluzakladateľ

## Dielo
* *Meranie v geodetických sieťach* (1990, spoluautor)
* takmer 70 odborných a vedeckých prác

## Zdroj
* 

Kategória:Slovenskí geodeti
Kategória:Slovenskí vysokoškolskí pedagógovia
Kategória:Osobnosti z Naháča
Kategória:Vyučujúci na Stavebnej fakulte Slovenskej technickej univerzity v Bratislave
Chemtrail

náhľad|Kondenzačné stopy na oblohe

**Chemtrails** (z  

## Referencie

## Ďalšia literatúra
* 

## Iné projekty

Kategória:Záhady
Kategória:Konšpiračné teórie
Povrazník

**Povrazník** môže byť:
*výrobca povrazov
*predavač povrazov
*obec na Slovensku, pozri Povrazník (obec)
*ulica v Banskej Štiavnici, pozri Povrazník (Banská Štiavnica)
Kynortas

**Kynortas** (iné názvy: **Kynortás, Kynortes, Kynortés**;  - Kynortas/iný prepis Kynortás, Kynortes/iný prepis Kynortés) bol v gréckej mytológii kráľ Sparty. 

V gréckych mýtoch bol Kynortas mladší syn spartského kráľa Amykla a jeho manželky Diomédé, pochádzajúcej z územia Lapithov.Na trón nastúpil po smrti svojho staršieho brata Argala. Ich mladší brat Hyakinthos zomrel už predtým násilnou smrťou  a pochovali ho v novozaloženom meste Amyklai.

V najstarších mýtoch bol Kynortas otcom Oibala, ktorý sa stal jeho následníkom. Neskôr po dobytí Messénie, aby si Sparťania aj tým podložili nároky na toto územie, začlenili do genealógie spartských kráľov  messénskeho kráľa Periéra. Periéres sa tak stal podľa jednej verzie synom Kynorta a otcom Oibala. Pausanias píše, že Oibalos bol synom Kynorta a Periéres syn tesálskeho kráľa Aiola bol prvým manželom jeho manželky Gorgofony,ale historik Apollodoros v jednej pasáži uvádza, že Kynortas bol podľa tvrdenia mnohých otcom Periera. 

Podľa svedectva Pausania, ktorý v druhom storočí navštívil Grécko, ležal hrob spartského kráľa Kynorta pri hrobke Kastora, na mieste zvanom Skiada () v Lakónii.

## Referencie

## Literatúra
* 

## Pozri aj
* Zoznam kráľov Sparty

Kategória:Postavy gréckej mytológie
Kategória:Sparta
Turn Me On

„**Turn Me On**“ je skladba francúzskeho DJa Davida Guettu z jeho piateho štúdiového albumu *[[Nothing But the Beat]]*. Na skladbe vokálne spolupracovala trinidadská speváčka Nicki Minaj. Skladbu napísali David Guetta a Giorgio Tuinfort s Ester Dean. Napriek faktu, že v skladbe v speve Nicki Minaj bola použitá funkcia auto-tune, skladba získala priaznivé ohlasy. It has been chosen as the fifth official single from *Nothing but the Beat*. Bola vybraná ako piaty singel pre album *Nothing But the Beat*.

## Hudobné video
Hudobné video skladby „Turn Me On“ bolo natočené v novembra 2011 režisérom Sanjim Senakom.

## Pozície v rebríčkoch

## Referencie

## Zdroj

Kategória:Single z 2011
Kategória:Piesne z 2011
Kategória:Single Davida Guettu
Kategória:Piesne Davida Guettu
Kategória:Single Nicki Minaj
Kategória:Piesne Nicki Minaj
Hutch Dano

**Hutchings Royal "Hutch" Dano** (* 21. máj 1992, Santa Monica, Kalifornia, USA) je americký herec, známy ako Zeke v seriáli Zeke & Luther vysielanom na Disney Channel. Taktiež hral Henryho vo filme "Ramona and Beezus", v seriály "Sladký život na mori" stvárnil bývalého priateľa Baily Picketovej, Moosa. Bol v modrom tíme v Disney’s Friends for Change Games.

Hutch sa narodil v Santa Monice, v Kalifornii. Pracoval v obchode so skejtbordmi a navštevoval "Santa Monica High School"; v súčasnosti býva vo Venice Beach, v Kalifornii.

## Filmografia
### Filmy

### Seriály

### Hudobné videá

## Zdroj

Kategória:Filmoví herci USA
Kategória:Televízni herci USA
Kategória:Herci hudobných videí USA
Kategória:Detskí herci
Kategória:Osobnosti zo Santa Monica
Yves Larock

**Yves "Larock" Cheminade** (20. apríl 1977, Neuchâtel, Švajčiarsko) je švajčiarsky DJ a producent. Je členom DJského projektu Africanism All Stars.

Jeho singel „Rise Up“ bol populárnou klubovou skladbou v celej Európe a dosiahla 13. miesto v rebríčku UK Singles Chart.

## Diskografia
### Štúdiové albumy

### Single

### EP
* 2005 : *Yves Larock EP*
* 2008 : *2008 Summer EP*

### Remixy
* 2002 : Dirty Rockerz – Let’s Get Mad (Yves Larock Remix)
* 2005 : Dub Deluxe – Sex on Sax (Yves Larock 'n' Yann Remix)
* 2005 : Yves Cheminade (alias Yves Larock) – Vibenight (Yves Larock & Ludovic B Mix)
* 2006 : Major Boys vs. Kim Wilde – Friday Night Kids (Yves Larock Remix)
* 2006 : Tune Brothers – Serenata (Yves Larock 'n' Yann Remix)
* 2008 : Sunchasers – The Real Thing (Yves LaRock Remix)
* 2008 : JD Davis – Thrill Factor (World Cup 2008) (Yves Larock Dub Mix)
* 2009 : Cruzaders featuring Terri B – One Nation (Yves Larock Remix)
* 2009 : Rico Bernasconi – Hit the Dust (Yves Larock Remix)
* 2009 : Subdelux – Paparazzi (Yves Larock Club Edit)
* 2010 : Akcent  – That’s My Name (Yves Larock Radio Edit)
* 2010 : Guru Josh & Igor Blaska  – Eternity (Yves Larock Remix)

## Referencie

## Externé odkazy
* Oficiálna webstránka 

## Zdroj

Kategória:Narodenia v 1977
Kategória:Žijúci ľudia
Kategória:Švajčiarski dídžeji
Incubus

**Incubus** môže byť:

* inkubus
* vo filme:
** film v esperante s Williamom Shatnerom v hlavnej úlohe, pozri Incubus (film z 1966)
** hororový film s Tarou Reid v hlavnej úlohe, pozri Incubus (film z 2006)
** hororový film z 1981, pozri The Incubus (film z 1981)
*v hudbe:
** americká skupina hrajúca alternatívny rock, pozri Incubus (hudobná skupina)
** americká deathmetalová skupina z Louisiany s pôvodným názvom Incubus, pozri Opprobrium (hudobná skupina)
** pieseň britskej progessive-rockovej skupiny Marillion, pozri Incubus (pieseň)

## Pozri aj
* Succubus
Inkubus (mýtická bytosť)

thumb|''Incubus'', 1870
**Inkubus** (lat. *incubus*)  bol:
* v starovekom Ríme: zlý duch desiaci ťažkými snami
* v stredovekej kresťanskej mytológii druh démona – astrálneho upíra, ktorý sa pohlavne stýka so ženami, v spánku ich znásilňuje, prípadne u nich vyvoláva sexuálne predstavy. Inkubus pritom obete vyčerpáva, niekedy až privedie k smrti.

Niekedy sa inkubus označuje ako *mužský* démon, ale táto interpretácia nie je jednoznačná. Je opisovaný v rôznych podobách, často napoly hmotných alebo zvieracích. Všeobecne sú démoni v stredovekej démonológii považovaní za bezpohlavné bytosti. Meno „inkubus” pochádza z latinčiny a znamená „ležať hore” čím zdôrazňuj, že tento démon vystupuje v mužskej úlohe pri pohlavnom styku.

Ženskou obdobou inkuba je sukubus, démon, ktorý zvádza mužov a súloží s nimi. Vzhľadom na zmienenú bezpohlavnosť démonov je možné, aby ten istý démon vystupoval v rôznych situáciách ako sukubus aj inkubus.

## Referencie

## Pozri aj
* Démonológia
* Upír
* Hriech
* Sedem hlavných hriechov

## Iné projekty

## Zdroj

Kategória:Mýtické bytosti
Inkubus

**Inkubus** (lat. incubus) môže byť:
*v mytológii: mýtická bytosť, pozri inkubus (mýtická bytosť)
*v medicíne: desivé, úzkostné sny (pri neurózach a podobne), pozri inkubus (medicína)

## Pozri aj
* Incubus
Bayezid I.

**Bayezid I.** (iné prepisy: **Bayezit I.**, **Bajezid I.**, **Bájezíd I.**, **Beyazid I.**, **Beyazit I.**, **Bejazid I.**, **Bajazid I.** - osm. tur. بايزيد اول; arab. *Bájazíd I.*; zvaný Yıldırım [iný prepis: Jildirim; osm. tur. یلدیرم) čiže **Blesk**; * 1354  † 8. marec 1403, Akşehir) bol sultán Osmanskej ríše v rokoch 1389 až 1402.

Jeho otcom bol sultán Murad I., jeho ženou dcéra srbského kniežaťa Lazara.

Pokračoval v dobýjaní Srbska, anektoval západnú Anatóliu a Bulharsko, podriadil si (ako vazala) Valašsko. V roku 1396 v bitke pri Nikopole porazil križiacku výpravu vedenú Žigmundom Luxemburským a vtedy osmanské vojská vtrhli do južného Uhorska. V rokoch 1395 až 1401 bezvýsledne obliehal mesto Konštantínopol. V júli 1402 ho v bitke pri Ankare porazili mongolské hordy na čele s mongolským emirom Tímúrom Lenkom. Po bitke skončil v zajatí samarkandského vládcu napokon roku 1403 zomrel.

## Iné projekty

## Pozri aj
* Osmanské vojny v Európe 
* Tímúrovská ríša 
* Bitka pri Ankare (1402) 
* Osmanské interregnum

## Zdroj
* 

Kategória:Osmanskí sultáni
Jaseň (rod)

**Jaseň** (*Fraxinus*) je rod listnatých stromov z čeľade olivovité. Zahŕňa približne 60 druhov, ide o stredné až väčšie opadavé stromy, aj keď niektoré subtropické druhy sú neopadavé.

Na území Slovenska sa vyskytujú dva druhy: najrozšírenejší jaseň štíhly (*Fraxinus excelsior*) a jaseň mannový (*Fraxinus ornus*). Mohutné jasene ešte v 90-tych rokoch min. st. rástli v masíve Popričného (995 m n. m.; Vihorlatské vrchy). Jaseň s obvodom cca 5 m v prsnej výške rastie dodnes na stratovulkáne Bradlo v (840 m n. m.; Slanských vrchoch, neďaleko prameniska *Zimného potoka*. Plošne väčšie porasty jaseňov pokrývajú miestami južné svahy planiny Horný vrch a Zádielskej planiny v Slovenskom krase.

## Mytológia
V eddických piesňach z 13. storočia a ďalších dokumentoch a povestiach týkajúcich sa severskej mytológie existoval mýtický jaseň zvaný Yggdrasil, ktorý spájal rôzne svety (napr. Asgard, Midgard, Jotunheim, atď.), a teda plnil funkciu akéhosi „centra kozmu“. Pri jeho koreňoch sedávali tri sudičky (Norny) a spriadali vlákna osudu.

## Referencie

## Iné projekty

Kategória:Olivovité
Ikos

**Ikos** môže byť:
*v náboženstve: pozri ikos (text)
*starogrécke mesto resp. štát, pozri Ikos (staroveké Grécko)
Downlink

**Downlink** môže byť:
* zaužívaný termín pre rýchlosť sťahovania dát zo siete. Jeho hodnota sa uvádza v bitoch, prípadne v bajtoch či vyšších jednotkách za sekundu *(napr. [[Kilobit|kilobity]]/[[Kilobajt|kilobajty]], [[Megabit|megabity]]/[[Megabajt|megabajty]] atď.)*;
* komunikačná linka v smere od umelej družice k pozemskej stanici;
* komunikácia a prenos dát od základňovej stanice mobilnej siete ku koncovému zariadeniu (mobilný telefón).
Jeho opakom je Uplink.
Athamas (mytológia)

**Athamas** (iné názvy: **Athamás, Atamas, Atamás**; gr. starogr. Αθάμας - Athamas/iný prepis: Athamás) bol v gréckej mytológii syn tesálskeho kráľa Aiola, jeho starý otec bol Hellén, praotec všetkých Grékov. Stal sa kráľom v boiótskom meste Orchomenos.

Jeho bratmi boli:
* Krétheus založil mesto Iólkos
* Sizyfos založil Korint
* Salmóneus vládol v Salmónii
* Déión vládol vo Fókide
* Periéres vládol v Messénii.
* Magnes vládol v Magnésii

Athamas sa oženil dvakrát, prvou ženou bola bohyňa oblakov Nefelé. Porodila mu syna Frixa a dcéru Hellé. Nešťastný osud sebe aj deťom privodil tým, že opustil Nefelé a oženil sa s Inó, dcérou Kadma, kráľa v Tébach. S tou mal neskôr dvoch synov, Learcha a Melikerta. Macocha Inó deti z prvého manželstva nenávidela až tak, že s úkladmi a intrigami dosiahla súhlas Athamasa na ich obetovanie bohom, aby zachránila kráľovstvo od hladu, biedy a nepokojov obyvateľov. Tesne pred obetným obradom matka detí Nefelé poslala zlatého barana, aby deti preniesol cez more do ďalekej Kolchidy. Šťastne sa to skončilo pre Frixa, ale Hellé sa utopila v mori.

Čoskoro nato Athamas upadol do nemilosti bohyne Héry, keď sa ujal malého Dionýza, syna najvyššieho boha Dia a jeho milenky Semelé. Héra na Athamanta zoslala šialenstvo, v ktorom zabil svojho syna Learcha. Nestačil už ublížiť druhému Melikertovi, lebo Inó mu ho vytrhla, ale neunikla a vrhla sa do mora. Keď sa šialený Athamas pokúsil zabiť aj Dionýza, skryl ho boh Hermes.

Koniec Athamantov nie je v mýtoch doložený, samovražda je ale predpokladaná. Príbeh Athamasa a jeho syna Frixa stojí na začiatku ďalších veľkých mýtov, najmä vo veľkej výprave
Iasóna a Argonautov do Kolchidy pre zlaté rúno.

## Pozri aj
* Argonauti
* Dionýzos

## Literatúra
* 
* Gerhard Löwe, Heindrich Alexander Stoll, *ABC Antiky*
* Publius Ovidius Naso, *Proměny*
* Rudolf Mertlík, *Starověké báje a pověsti*
* Vojtech Zamarovský, *Bohové a hrdinové antických bájí*
* Houtzager, Guus, *Encyklopedie řecké mytologie*, ISBN 80-7234-287-8

## Zdroj
* 

Kategória:Postavy gréckej mytológie
Ivan Ilić

**Ivan Ilić** (v srbskej cyrilike: Иван Илић, * 14. august 1978, Belehrad, Srbsko) je americký klavírny virtuóz srbského pôvodu. Momentálne žije v Paríži.

## Životopis
Narodil sa 14. augusta 1978 v Belehrade, vo vtedajšej Juhoslávii. Na Kalifornskej univerzite v Berkeley študoval odbory matematika a hudba. Chvíľu taktiež navštevoval hudobné konzervatórium v San Franciscu. Absolvoval postgraduálne štúdium na parížskom konzervatóriu, kde získal Premier Prix. Pokračoval na École Normale de Musique de Paris. Jeho učiteľmi vo Francúzsku boli medzi inými aj François-René Duchâble, Christian Ivaldi a Jacques Rouvier.

## Kariéra
Vystupujúc v prvom rade ako sólista, Ilić je známy svojimi interpretáciami francúzskej hudby, predovšetkým prác Clauda Debussyho. V októbri 2008 mu na francúzskom nahrávacom labeli Paraty vyšla jeho nahrávka 24 Debussyho prelúdií (*Debussy - Préludes pour piano, Livres 1 et 2*), ktorá bola vo Francúzsku ocenená Mezzo TV´s Critics Choice. Kritici Fanfare Magazine zaradili nahrávku medzi 5 najlepších roku 2008. Rovnakým spôsobom bola ocenená aj francúzskou internetovou stránkou Classique News. Ilić, ktorý upravil poradie prelúdií na albume, musel neskôr svoje kontroverzné rozhodnutie vo viacerých interview obhajovať.

Sústredí sa predovšetkým na sólistický repertoár. Nahral práce od J.S. Bacha, Händla, Haydna, Beethovena, Chopina, Schumanna, Liszta, Brahmsa, Debussyho, Ravela a Luciena Durosoira. Do svojich recitálov však často zahŕňa aj súčasú hudbu. Medzi rastúcim počtom skladateľov, ktorí pre neho napísali nové práce nechýbajú mená ako John Metcalf, Keerif Makan a Dmitri Tymoczko. Jeho ďalšou nahrávkou bude album štúdií na Chopinove etudy od Leopolda Godowského (*22 Chopin Studies by Leopold Godowsky*).

Ilić vystupoval v Carneggie Hall, Weill Hall v New Yorku, Wigmore Hall, Glenn Gould Studio a v írskej National Concert Hall.

Od začiatku júna 2011 sú viaceré nahrávky Ivana Ilića k dispozícii na stránke IMSLP.

## Diskografia
* *Ivan Ilić, pianiste - oeuvres de Brahms, Beethoven et Chopin*, Mairie de Paris
* *Elegance and Refinement - Baroque Suites, French Sweets*, Magnatune
* *Fugitive Visions - Piano Masterworks by Chopin and Liszt*, Magnatune
* *Romantic - Powerful Miniatures by Schumann and Brahms*, Magnatune
* *Vitality and Virtuosity - Sonatas by Haydn and Beethoven*, Magnatune
* *Transcendental - Transcriptions by Brahms and Godowsky*, Magnatune
* *Claude Debussy - Préludes pour piano, Livres 1 et 2*, Paraty
* *Leopold Godowsky - 22 Chopin Studies*, Paraty

## Herectvo a písanie
V roku 2010 herecky debutoval v krátkom filme Luca Plissonneaua, Izákova voľba (*Les Mains*), kde sa predstavil v hlavnej role Izáka. V roku 2011 si zahral postavu Glenna Goulda v novom krátkom filme Benoîta Maireho, Pastier (*Le Berger*) po boku známeho herca Lou Castela. Píše o hudbe na internetovú stránku *Washington Times*.

## Referencie


Kategória:Klaviristi USA
Kategória:Absolventi University of California, Berkeley
Kategória:Osobnosti USA srbského pôvodu
Kategória:Osobnosti z Belehradu
Beaulieu-sur-Mer

**Beaulieu-sur-Mer** je francúzske mesto v departemente Alpes-Maritimes a regióne Provence-Alpes-Côte d’Azur. Obyvatelia si hovoria Berlugančania. 

## Poloha
Beaulieu-sur-Mer sa nachádza na pobreží Stredozemného mora na riviére Côte d’Azur, medzi Nice a Monakom, na prímorskej autoceste a na východ od zálivu Cap Ferrat. Patrí do aglomerácie s Villefranche-sur-Mer, Saint-Jean-Cap-Ferrat a Èze. Beaulieu-sur-Mer bolo administratívnou časťou obce Villefranche-sur-Mer do roku 1891. Beaulieu-sur-Mer má rozlohu . Najvyšší bod je položený  a najnižší bod 

## Ekonomika
V meste sa realizuje obchod s najdrahšími realitami vo Francúzsku. Nachádza sa tu aj hráčske kasíno. Prímorská turistika v luxusnej triede vo vilách a v hoteli Bristol. Dva hotely boli v roku 2005 odkúpené a uzavreté. Aktuálne sa jedná o ich demolícii.

## História
Koncom 19. storočia sa našlo v bývalej mestskej štvrti Nová Afrika paleolitické jaskynné nálezisko.

Antické nálezy keramiky sa datujú medzi 1. – 6. storočím po Kr.

Turistika sa začala v meste rozvíjať v 19. storočí.

## Obyvateľstvo

Beaulieu-sur-Mer má 3749 obyvateľov (2009).

Graf vývoja obyvateľstva:

## Známe osobnosti
* Hippolyte Auguste Marinoni, vynálezca tlačiarenskej rotačky, bol starostom Beaulieu-sur-Mer počas 19 dní.
* Louis Cane, súčasný maliar a sochár narodený v Beaulieu-sur-Mer v 1943.

## Partnerské mesto
*  Tempe (Arizona) (Spojené štáty)

## Referencie



## Pozri aj

*Zoznam obcí departementu Alpes-Maritimes

## Iné projekty

## Zdroje
* 

Kategória:Mestá v Provence-Alpes-Côte d’Azur
Kategória:Obce v departemente Alpes-Maritimes
Rikugun Ki-93

**Rikugun Ki-93** bolo japonské experimentálne ťažké stíhacie lietadlo, resp. útočný bombardér. Celkovo boli postavené dva kusy. Z pohľadu konštrukcie bol Ki-93 dvojsedadlový strednoplošník s dvoma vzduchom chladenými hviezdicovými motormi Micubiši Ha-214 s výkonom 1 790 kW (2 400 k). 

Ki-93 bol navrhnutý armádnym leteckým výskumným inštitútom a prvý prototyp bol testovaný v apríli 1945, druhý vzlietol v období japonskej kapitulácie.

## Špecifikácie
### Technické údaje
* **Posádka:** 2
* **Dĺžka:** 
* **Rozpätie:** 
* **Výška:** 
* **Nosná plocha:** 
* **Pohonná jednotka:** 2x hviezdicový vzduchom chladený motor Micubiši Ha-214 s výkonom 1 790 kW (2 400 k)

### Výkony
neznáme

### Výzbroj
* verzia stíhacieho lietadla niesla  kanón a dva  kanóny a  guľomet
* bombardovacia verzia niesla  kanón a  guľomet

## Zdroje
* COLLIER, Basil. *Japanese Aircraft of World War II.* London: Sidgwick&Jackson, 1979. 144 s. ISBN 0-283-98399-X

## Iné projekty

Kategória:Lietadlá druhej svetovej vojny
Kategória:Japonské stíhacie lietadlá
Kategória:Lietadlá Rikugun
Kategória:Japonské bombardovacie lietadlá
Kategória:Prototypy japonských lietadiel
Cugarský prieliv

thumb|Cugarský prieliv
**Cugarský prieliv** (, ) je úžina oddeľujúca ostrovy Honšú a Hokkaidó a spájajúca Tichý oceán s Japonským morom. Dlhá je približne 100 km, široká 20 až 50 km. Aby cudzie lode mohli voľne preplávať prielivom, Japonsko sa kvôli jeho malej šírke vzdalo tradičného 12 míľového pobrežného pásma a uplatňuje tu len 3 míľové pásmo. Dnes sa je možné cez úžinu dostať železničným tunelom Seikan, ktorý bol až do roku 2010 najdlhším tunelom na svete (53 850 m).

## Referencie

## Iné projekty

## Zdroj
*

Kategória:Morské prielivy a úžiny
Proteín A1

**Proteín A1** alebo **proteín BFL-1** je bielkovina, ktorá patrí do rodiny Bcl-2 (je kódovaná génom *BCL2A1*). Je syntetizovaný predovšetkým v hemopoetickom (krvotvornom) tkanive, predlžuje dĺžku života buniek a umožňuje diferenciáciu myeloidných buniek.

## Referencie

Kategória:Bielkoviny
Zlatiborský obvod

thumb|right|Poloha obvodu v rámci Centrálneho Srbska
thumb|right|Mapa obvodu
**Zlatiborský obvod** (Srbsky: Златиборски округ, *Zlatiborski okrug*) je obvod v západnej, hornatej časti Srbska. Obvod bol pomenovaný po horskej oblasti Zlatibor. Podľa sčítania ľudu v roku 2011 žilo v Zlatiborskom obvode 284 729 ľudí. Mesto Užice je administratívne sídlo obvodu.

## Správne členenie
* Bajina Bašta
* Kosjerić
* Užice
* Požega
* Čajetina
* Arilje
* Nova Varoš
* Prijepolje
* Sjenica
* Priboj

## Etnické skupiny (rok 2002)
* Srbi – 262 405
* Bosniaci – 40 225
* Moslimovia  podľa národnosti – 6 476

## Turizmus
Zlatiborský obvod je domovom niekoľkým populárnych turistických destinácií.Zaujímavými destináciami sú určite hora Zlatibor, národný park Tara, rieka Drina,či obrovské jazero Perućac, železnica známa ako Šarganská osmica,etnická dedina Mokra Gora, mesto Užice so svojou bohatou históriou a pevnosťou,Kremná – domov presláveného proroctva z Kremnej a mnohé iné.

## Náboženské pamiatky
### Kláštor Rača
V okolí mesta Bajina Bašta stojí kláštor Rača, postavený v 13. storočí. Počas svojej dlhej histórie, bol tento kláštor niekoľkokrát zničený a následne rekonštruovaný. Naposledy bol kláštor zničení roku 1943 bulharskou armádou. Po druhej svetovej vojne bol zrekonštruovaný a reštaurovaný.V priebehu 17. storočia bol kostol významným centrom prepisu a illuminácie Srbských rukopisov s jeho najznámejším mníchom Račanom.

### Miloševa kláštor
Mileševa kláštor  bol postavený v roku 1234 neďaleko mesta Prijepolje, bol venom srbského kráľa Štefana Vladislava I., syna Štefana Nemanja. Tento kláštor bol druhý najdôležitejší v Srbsku potom, čo v roku 1236 prijal pozostatky najviac uctievaného partriarcha Srbska, svätého Sava. Kláštor bol zničený a niekoľkokrát prestavovaný, ale našťastie, 100 skladieb, fresky jednotlivých postáv, a fragmenty významných náboženských ikon sa zachovali. Najslávnejšie ikona Mileševa je biela freska anjela, slávna, vo veľkej miere používaná náboženská ikona v celom Srbsku.

## Priemysel
Najvýznamnejšie aktívne podniky v samosprávnom okrese Užice sú závod na meď a hliník v Sevojne, "Prvi Partizan" železo kombinát, "Froteks" – textilný priemysel, "Kadinjača"- odevný priemysel.

V Pribojskej továrni FAP (Fabrika automobila Pribo) sa vyrábajú nákladné automobily a autobusy, ktoré sú následne vyvážané do celého sveta, a v spoločných podnikoch FAP-Famosa sú vyrábané osobné automobily.

## Iné projekty

## Externé odkazy
* Zlatiborský správny okruh

## Zdroj

Kategória:Obvody v Srbsku
Kategória:Srbsko
Ə

**Ə** (minuskula **ə**) je písmeno (grafém) latinskej abecedy. Nazýva sa šva. Je obsiahnuté v abecedách azerbajdžančiny a jazyka ewondo.

Znak ə sa používa v&nbsp;medzinárodnej fonetickej abecede (IPA) pre stredovú strednú nezaokrúhlenú samohlásku.

Latinka obsahuje písmeno Ǝ, ktorého minuskula ǝ má rovnaký tvar ako **ə**.

V arménskom písme písmenu **Ə** zodpovedá písmeno Ը (ը). V cyrilike je obsiahnuté rovnako vyzerajúce písmeno Ә (ә), ale zachytáva inú hlásku.

## Zdroj
* 

Kategória:Písmená latinskej abecedy
Mount Zdarsky

náhľad|Velingradský polostrov, na ktorom sa nachádza Mount Zdarsky
**Mount Zdarsky** je vrch na západnom pobreží Grahamovej zeme v Antarktíde. Je pomenovaná po Matyášovi Žďárskom, zakladateľovi alpského lyžovania.

Pôvodne sa Mount Zdarsky nazýval , ako ho asi v rokoch 1908–1910 pomenovala Francúzska antarktická expedícia vedená Jeanom-Baptistom Charcotom pravdepodobne v nadväznosti na blízky mys Garcia (); tak bola zanesená do máp. Sám Charcot neskôr preniesol označenie Cap Garcia k severnému vstupu do zálivu Barilari, avšak vrchu na jeho južnej strane názov nechal. Aby sa predchádzalo zámenám s mysom Garcia, zmenil roku 1959 výbor Spojeného kráľovstva pre antarktické názvy (UK-APC) názov vrchu na Mount Zdarsky.

## Externé odkazy
* Geographic Names Information System (GNIS) 

## Zdroj

Kategória:Vrchy v Antarktíde
Žďárek (rozlišovacia stránka)

**Žďárek** môže byť:

* obec v Česku v okrese Liberec; pozri Žďárek
* priezvisko:
** Ivo Žďárek (1960 – 2008), český diplomat
Argalos

**Argalos** () bol v gréckej mytológii kráľ Sparty. 

Z antických prameňov vieme o ňom len veľmi málo. Svoje miesto si v gréckych mýtoch našiel hlavne preto, že jeho meno zaznamenal Pausanias, ktorý v druhom storočí pri cestovaní po Grécku navštívil aj Lakóniu, kde popri opisoch pamätihodností písal aj o jej histórii. 

Pausanias píše, že v Sparte po smrti kráľa Amykla, prešla moc v štáte do rúk jeho najstaršieho syna Argala. Argalos mal dvoch súrodencov. Najmladší a najkrajší z bratov Hyakinthos zomrel pri nešťastí, ešte počas vlády svojho otca a mladší Kynortas sa po smrti brata Argala stal jeho následníkom.

## Referencie

## Pozri aj
* Zoznam kráľov Sparty

Kategória:Postavy gréckej mytológie
Kategória:Sparta
Hermann Abendroth

**Hermann Abendroth** (* 19. január 1883, Frankfurt nad Mohanom – † 29. máj 1956, Jena) bol nemecký dirigent. Pôsobil vo viacerých nemeckých mestách, v rokoch 1935 – 1945 bol šéfdirigent Gewandhausorchestra v Lipsku, od roku 1945 vedúci hudobného vysielania v berlínskom a lipskom rozhlase. Profesor na Vysokej hudobnej škole vo Weimare. Venoval sa najmä hudbe Beethovena, Brahmsa a Brucknera.

## Zdroj
* 

## Iné projekty

Kategória:Nemeckí dirigenti
Kategória:Osobnosti z Frankfurtu nad Mohanom
Charles Dettie Aaron

**Charles Dettie Aaron** (* 8. máj 1866 – † 1951) bol americký lekár, gastroenterológ, žijúci v Detroite. Ako prvý opísal typický príznak apendicitídy: propagovanú bolesť alebo nepríjemný pocit v okolí srdca alebo žalúdka pri dlhšom silnom tlaku na tzv. McBurneyov bod.

## Literatúra
* Aaron, Charles Dettie. *Diseases Of The Digestive Organs*, 1915

## Referencie

## Zdroj
*

Kategória:Narodenia 8. mája
Kategória:Narodenia v 1866
Kategória:Úmrtia v 1951
Kategória:Lekári USA
Dagfinn Aarskog

**Dagfinn Aarskog** (* 10. december 1928, Ålesund, Nórsko – † 27. máj 2014) bol nórsky lekár – pediater, genetik a vysokoškolský pedagóg. 

## Životopis
Medicínu študoval v Osle a Bergene. Následne nastúpil ako pediater na detskú kliniku v Bergene. Istý čas pôsobil v Johns Hopkins Hospital v Baltimore. V roku 1964 atestoval z pediatrie, o rok neskôr získal doktorát. V roku 1971 bol vymenovaný za profesora a vedúceho katedry, v roku 1974 atestoval z lekárskej genetiky. V rokoch 1885 – 1888 zastával funkciu dekana lekárskej fakulty. Bol prezidentom Európskej spoločnosti detskej endokrinológie. V roku 1992 mu bola udelená hodnosť rytiera rádu St. Olava.

Venoval sa najmä endokrinológii novorodencov, metabolizmu vápnika v ľudskom organizme, rastu a cytogenetike. Publikoval vyše 250 prác. Opísal familiárny syndróm charakterizovaný nanizmom, abnormálnou tvárou a abnormalitami genitálií a rúk (Aarskogov-Scottov syndróm).

## Referencie

## Zdroj
*

Kategória:Nórski lekári
Kategória:Nórski pedagógovia
Şureanu

**Șureanu** (iné názvy: **Şurean, Şurianu, Şurian**)  môže byť:
*vrch v Rumunsku, pozri Vârful Şureanu
*pohorie v Rumunsku, pozri Munţii Şureanu
*jazero v Rumunsku, pozri Lacul Şureanu
Žďár u Chodského Újezda

**Žďár u Chodského Újezda** je prírodná pamiatka ev. č. 2011 západne od obce Chodský Újezd v okrese Tachov. Oblasť spravuje Agentúra ochrany prírody a krajiny ČR.

Dôvodom ochrany je lesná prirodzená mokraď s ostricovým spoločenstvom, bohatý výskyt ohrozeného vstavačovca májového.

## Pozri aj
* Zoznam chránených území v okrese Tachov

## Zdroj

Kategória:Chránené územia v okrese Tachov
Kategória:Mokrade v Česku
Kategória:Prírodné pamiatky v Česku
Wolfgang Abendroth

Prof. JUDr. **Wolfgang Abendroth** (* 2. máj 1906, Elberfeld (dnes časť Wuppertalu) – † 15. september 1985, Frankfurt nad Mohanom) bol nemecký právnik a vysokoškolský pedagóg (Jena, Wilhelmshaven, Marburg). Venoval sa medzinárodnému a štátnemu právu, marxistickej politickej sociológii. Bol podporovateľom nemeckého sociálneho študentského hnutia v 60. rokoch 20. storočia.

## Zdroj
* 

Kategória:Nemeckí právnici
Kategória:Nemeckí pedagógovia
Kategória:Osobnosti z Wuppertalu
Sebeș

**Sebeș** môže byť v Rumunsku:

* sídlo:
** mesto v župe Alba, pozri Sebeș (mesto)
** dedina v obci Hârseni v župe Brașov, pozri Sebeș (Brașov)
** dedina v obci Rușii-Munți v župe Mureș, pozri Mureș Sebeș (Mureș)
* pohorie, pozri Munții Șureanu
* viacero vodných tokov, pozri Sebeș (rieka)
Plasticita materiálu

**Plasticita materiálu** alebo **plasticita** alebo **tvárlivosť** je schopnosť materiálu trvalo vydržať deformácie vyvolané účinkom vonkajších síl. Je definovaná veľkosťou pretvorenia telesa až do porušenia súdržnosti materiálu pri určitých podmienkach.

*Podmienky plasticity* 
* podmienka maximálnych šmykových napätí: τmax = (τ1τ2) / 2 = k
* podmienka intenzity napätí: √(1/2) *( (σ1-σ2)2 + (σ2-σ3)2 + (σ1-σ3)2 ) ≥ Re

Kategória:Mechanické vlastnosti materiálov
Marie-Laure Brunetová

**Marie-Laure Brunetová** (* 20. november 1988, Lannemezan, Hautes-Pyrénées) je francúzska biatlonistka a olympionička, ktorá získala v roku 2010 na zimných olympijských hrách vo Vancouveri bronzovú medailu v stíhacích pretekoch žien.

Je to jedna z biatlonistov spolu s Vincentom Jayom, ktorí získali dve medaily na olympijských hrách v roku 2010.

## Iné projekty

## Zdroj

## Externé odkazy

Kategória:Narodenia v 1988
Kategória:Žijúci ľudia
Kategória:Francúzski biatlonisti
Kategória:Francúzski olympionici
Kategória:Majstri sveta v biatlone
Žďár (prírodná rezervácia)

**Žďár** je prírodná rezervácia ev. č. 538 blízko obce Dobřív v okrese Rokycany. Oblasť spravuje Agentúra ochrany prírody a krajiny ČR.

Dôvodom ochrany je ochrana prirodzených porastov na skalnatom kopci s vyvinutými suťovými porastami bučinného charakteru a s kamenným morom s význačnou lišajníkovou flórou.

## Pozri aj
* Zoznam chránených území v okrese Rokycany

## Zdroj

Kategória:Prírodné rezervácie v Česku
Marriner Stoddard Eccles

**Marriner Stoddard Eccles** (* 9. september, 1890, Logan, Utah, USA – † 18. december 1977, Salt Lake City) bol americký bankár, ekonóm, guvernér americkej centrálnej banky.  

## Životopis
Študoval na Brigham Young College, po ukončení štúdia slúžil na misii v Škótsku. Po návrate pracoval v rodinnom podniku Blacksmith Fork Canyon. Dokázal zjednotiť a reorganizovať majetok priemyselného konglomerátu a bankovej siete po svojom otcovi Davidovi Ecclesovi. Vo veku 22 rokov sa stal milionárom. V roku 1924 spolu s bratom a členmi bankárskej rodiny Browningovcov založil spoločnosť Eccles-Browning Affiliated Banks, ktorá sa potom rozrástla nákupom ďalších bánk v Utahu, Idahu a Wyomingu. V roku 1928 na správu bánk založil holdingovú spoločnosť First Security Corporation, ktorej prezidentom sa stal.

Jeho spoločnosť odolala niekoľkým krachom bánk počas Veľkej hospodárskej krízy v tridsiatych rokoch.

Bol vymenovaný prezidentom F. D. Rooseveltom za predsedu Federálneho rezervného systému v rokoch 1934 až 1948 a v správnej rade zostal až do roku 1951. Zúčastnil sa aj rokovania na ktorom bola založená Svetová banka a Medzinárodný menový fond. Neskôr sa vrátil naspäť do Utahu, kde písal svoje pamäte. 

## Externé odkazy
* Utah History Encyclopedia Biography
* University of Utah Biography
* Biography
* Biography on Richmond Fed's website 
* "People Who Made a Difference: Marriner S. Eccles"
* 1933 Senate Testimony
* Papers of Marriner S. Eccles 
* Statements and Speeches of Marriner S. Eccles
*Marriner S. Eccles papers, 1910-1985 
*Marriner S. Eccles photograph collection, 1940-1968 

Kategória:Bankári USA
Kategória:Osobnosti z Utahu